TACLOBAN CITY - Utro nga bumisita an United Nations humanitarian chief ha Guiuan nga Tacloban agud panginanoon an nagpapadayon nga
panhatag hin bulig ha mga apektado nga residente han paglasurbo han Super typhoon Yolanda harus upat ka bulan na an nakakalabay.
Ha iya duha ka adlaw nga pagbisita, personal nga kakadtuon ni UN Humanitarian Chief Valerie Amos an mga biktima han mao nga delubyo agud
makita an kahimtang han mga ini.
Ini na an ika tulo nga pagbisita han mao nga opisyal ha Pilipinas, makaduha nga pumakanhi ha rehiyon hi Amos dida han bulan han Nobyembre agud
makita kun anu ka dako an epekto han kalamidad ngan masiguro nga igo an maipapadangat nga humanitarian assistance ha lugar.
Manunumduman nga maabot ha sobra milyon nga mga panimalay an nadistroso ngan masobra 4 milyones ka tawo an nawarayan panimalay dida han
maglasurbo an pinaka makusog nga bagyo ha tibuok kalibutan ngan hasta ngada yana in damu la guihapon an nanginginahanglan hin bulig partikular
na ha permanente nga mauukyan.
war_Latn war_Latn war_Latn war_Latn war_Latn war_Latn war_Latn war_Latn war_Latn